સાંજે બીનાની પુત્રી ઘેર આવી ત્યારે એણે એક રૂમમાં મમ્મીને પંખાની નીચે લટકતી મૃત હાલતમાં જોઇ. એણે એના પપ્પા સુનીલને ઘેર બોલાવી લીધા. તે પણ સ્તબ્ધ થઇ ગયો. પોલીસે શરૂઆતમાં આ ઘટનાને આત્મહત્યાનો મામલો ગણાવ્યો પરંતુ બીનાના માતાપિતાની ફરિયાદના આધારે ફરી તપાસ થઇ. પોલીસે બીનાના ફોનની કોલ ડિટેઇલ્સ કાઢી. તેમાં છેલ્લી વાતચીત મૃદુલના બનાવટી સીમકાર્ડવાળા નંબર પર થયેલું જણાયું. સીમકાર્ડ નકલી હતું પરંતુ મૃદુલે આ કાર્ડ પોતાની અસલી મોબાઇલમાં નાખ્યું હોઇ એ ફોનનો ઇએમઆઇ નંબર શોધી કાઢયો. સેલફોન મૃદુલ વાજપેયીનો હતો. પોલીસે મૃદુલ વાજપેયી, મનિષ ધૂલિયા અને રૂબીની ધરપકડ કરી.